Içe de Gebir, o muftí de Segovia estió a primera figura que empentó o proceso de creyación d'una literatura alchamiada. Antes de desarrollar a suya obra alchamiada ya heba destacau o suyo treballo conchunto con o franciscán y dimpués cardenal Juan de Segovia en a traducción de partz de l'alcorán a lo castellán. Juan de Segovia amostró a Içe de Gebir a suya conoixencia d'o conteniu teolochico d'as parolas castellanas que como traductor precisaba pa expresar a doctrina y os conceptos islamicos presents en l'alcorán y que dominaba plenament. En 1462 Içe de Gebir escribió "Suma de los principales mandamientos y debedamientos de la Ley y Sunna", que tenió muita repercusión entre os mudéchars castellanoparlants como o Mancebo d'Arevalo.